Greek Legal Document

Category: 289

Content:
67. ΑΠΟΦΑΣΗ ΥΠΟΥΡΓΩΝ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ ΚΑΙ ΔΙΚΑΙΟΣΥΝΗΣ Αριθ. Α6β/10410 της 29/30 Οκτ. 1990 (ΦΕΚ Β΄ 683) Καθορισμός όρων και προϋποθέσεων διάθεσης σκευασμάτων που περιέχουν την ουσία κωδεΐνη του Πίνακα Γ΄ του άρθρ. 4 του Νόμ. 1729/87. Έχοντας υπόψη: 1.Την παρ. 2 του άρθρ. 4 του Νόμ. 1729/87. 2.Την γνωμοδότηση της Επιτροπής Ναρκωτικών αριθ. 7/4.10.1990. 3.Την αριθ. Α6β/6543/15.7.88 (ΦΕΚ 535/Β/88) Υπουργ. απόφαση, όπως τροποποιήθηκε με την αριθ. Α6/5777/11.6.60 (ΦΕΚ 356/Β/90) Υπ. απόφαση.  4.Την αριθ. Α6β/3297/27.3.90 κοινή Υπ. απόφαση (ΦΕΚ 239/Β/90) «Μεταφορά ουσίας από τον Β΄ στο Γ΄ Πίνακα του Νόμ.1729/87», αποφασίζουμε: Τα ιδιοσκευάσματα ή σκευάσματα που περιέχουν την ουσία κωδεΐνη σε ποσότητα όχι μεγαλύτερη από 200 χιλιοστόγραμμα ανά συσκευασία εξαιρούνται από τον Πίνακα της παρ. 8 της αριθ. Α6β/6543/88 Υπ. απόφασης και χορηγούνται με απλή ιατρική συνταγή, φυλασσομένη επί διετία και σε ποσότητα που να καλύπτει τις κατά περίπτωση θεραπευτικές ανάγκες, με ευθύνη του ιατρού. Η απόφαση αυτή να δημοσιευθεί στην Εφημερίδα της Κυβερνήσεως και θα κυρωθεί με νόμο. (Μετά τη σελ.844,24) Σελ.844,25 Τεύχος 1133-Σελ.41 569 Μονοπώλιο Ναρκωτικών 34.Κ.α.65-67